Mohammad Musa Shafiq (an haife shi a shekarar 1932;ya mutu a shekarar 1979) ya kasance ɗan siyasar Afghanistan kuma mawaƙi inda ya taba rike muƙamin firayim ministan Afghanistan. Ya fara zama Ministan Harkokin Waje a shekara ta 1971 kafin zaman sa Firayim Minista a watan Disamban shekara ta 1972. Ya rasa mukaman biyu lokacin da aka kifar da Mohammed Zahir Shah a ranar 17 ga watan Yulin shekara ta 1973. Ya rayu a duk lokacin mulkin Mohammed Daoud Khan, amma an kama shi bayan juyin mulkin shekara ta 1978 na kwaminisanci kuma aka kashe shi tare da sauran wasu 'yan siyasa masu adawa da gurguzu a cikin shekara ta 1979. An haifi Mohammad Musa Shafiq a gundumar Kama, lardin Nangarhar, Afghanistan a cikin shekara ta 1932. Dan fitattun 'yan siyasar Afghanistan, ma'aikatan gwamnati da shugaban addini Mawlawi Mohammad Ibraheem Kamavi be. Mohammad Musa Shafiq ya kammala karatunsa ne a makarantar sakandiren Addini ta Larabci ta Kabul. Ya sami digirinsa na biyu a jami'ar Al-Azhar da ke kasar Misira inda daga nan ya kara samun digiri na biyu a jami'ar Columbia da ke New York, kasar Amurka.